**PÁLYÁZATI FELHÍVÁS**

A Magyar Képzőművészeti Egyetem

felsőbb éves, alap- és mesterszakos, valamint doktorandusz hallgatóinak

**KOLLÉGIUMI FELVÉTELÉRE A 2015/2016. TANÉVRE**

A Magyar Képzőművészeti Egyetem pályázatot hirdet 96 db kollégiumi férőhely betöltésére, a 2015/16. tanévre, felsőbb évfolyamos hallgatók részére. Az Egyetem a férőhelyeket a Stróbl Alajos Kollégiumában biztosítja.

**Pályázati feltételek**

Pályázatot nyújthatnak be, akik

* a 2015/16-os tanévben hallgatói jogviszonyban fognak állni az Egyetemmel, függetlenül attól, hogy milyen képzési szakra, milyen tanulmányi rend szerinti képzésre járnak és
* az állandó lakhelye Budapest közigazgatási határán kívül van és
* akik rászorulónak minősülnek és
* akik jó tanulmányi eredménnyel rendelkeznek.

**Pályázati rend**

Tájékoztatjuk Önöket, hogy a jelenleg kollégiumi elhelyezésben részesülő hallgatók kollégiumi tagsági jogviszonya a tanév utolsó napján megszűnik. A következő tanévre szóló kollégiumi elhelyezést valamennyi, tehát a jelenleg kollégiumi tagsági jogviszonnyal rendelkező hallgatónak is az MKE honlapjáról letölthető pályázati űrlap kitöltésével és a szükséges igazolások benyújtásával kérelmeznie kell.

A pályáztatási rendet a Kollégiumi Szabályzat, valamint jelen dokumentáció szabályozza.

A pályázat meghirdetésének időpontja: 2015. június 10.

Kollégiumi felvételre (elhelyezésre) kizárólag a megadott Pályázati adatlap hiánytalan kitöltésével, **aláírásával és** **papír alapú benyújtásával** lehet pályázni. A Pályázati adatlaphoz mellékelni kell a Kitöltési útmutatóban leírt igazolásokat.

A Pályázati adatlap és a Kitöltési útmutató megtalálható az egyetemi honlapon (www.mke.hu)

A pályázati adatlap kitöltéséről, ill. a benyújtandó igazolások köréről a Kitöltési útmutató ad bővebb tájékoztatást.

**A Pályázati adatlapok és igazolások leadása személyesen Főépület fszt. 5-ös irodájában (régi büfé), vagy postai úton a 1384 Budapest, Pf.: 761. levélcímre lehetséges 2015. június 25-én 15 óráig. A határidő postán küldött pályázatok esetében a beérkezésre vonatkozik!**

Felhívjuk figyelmüket, hogy a jelentkezési határidő után beérkezett, illetve a mellékletek nélkül benyújtott kérelmeket a Kollégiumi Felvételi Bizottság, mérlegelés nélkül elutasítja.

A kérelem benyújtásakor fennálló kollégiumi díjtartozás esetén a kérelmet a Kollégiumi Felvételi Bizottság nem veszi figyelembe.

**Egyéb információk**

További információkat a következő elérhetőségeken lehet kapni:

* e-mail: gerocs.viktoria@mke.hu
* Telefon: 666-2543

Kérjük, hogy kérdéseiket elsősorban elektronikus úton szíveskedjenek feltenni.

**A felvételi pontok számítása**

A felvételi pontok számításánál pontozásos rendszerben kerül értékelésre a pályázó:

* családjának szociális helyzete;
* családjának lakhatási körülményei;
* tanulmányi átlageredménye;
* közösség érdekében végzett tevékenysége;
* fegyelmi helyzete.

A Kollégiumi Felvételi Bizottság a kérelemnek helyt adó vagy a kérelmet elutasító határozatot hoz. A pályázók a felvételi kérelmek elbírálásával kapcsolatos döntésről legkésőbb 2015. július 10-ig tájékoztatást kapnak a felvételi kérelemhez csatolt felbélyegezett borítékon feltüntetett értesítési címen.

A határozat ellen a hallgató annak közlésétől számított 15 napon belül a Kollégiumi Szabályzatban meghatározott eljárásrend szerint jogorvoslattal élhet.